"Dipeeletso mo Ditheong tsa Thuto e KgolwaneKa la bo 24 Moranang 2023 Tona Nzimande o ne a bula meago e le mebedi kwa Yunibesiting ya Kapa Bophirima (UWC) e e agilweng ka madi a Setheo sa Lefapha sa go tlamela ditheo tseno ka Mafaratlhatlha le ka Ditirelo tse di Manontlhotlho (IEG), mmogo le ka madi a Letsholo la Tlhabololo ya Ditho la Sibusiso Bengu (SB-DP):a. Moago o montšhwa o o tla dirisediwang Dithuto tsa go nna Morutabana (o o bediwang South Campus Education Precinct Project) - o jele madi a le kanaka R268.659 milione mme madi ano a tlametswe ke IEG le SB-DP go tlhabolola moago wa kgale o mo malobeng o neng o dirisediwa go ruta dithuto tsa Bokhemisi, Dipalo, Dithuto tsa Dikhomphiutha mmogo le tsa Dipalopalo."